நம் வாழ்க்கையில் நம்முடைய விசுவாசத்தைக் குறித்து நாம் சோதித்து அறிந்துகொள்ளுவது மிக அவசியமான ஒன்று. சங்கீதக்காரன் “ கர்த்தாவே, என்னைப் பரீட்சித்து, என்னைச் சோதித்துப்பாரும்; என் உள்ளிந்திரியங்களையும் என் இருதயத்தையும் புடமிட்டுப்பாரும்” (சங் 26:2) என்று சொல்லுகிறார். இது நம்முடைய விசுவாச வாழ்க்கைக்கு மிக முக்கியமானது. நம்முடைய விசுவாச அளவுகளை நாம் நிதானித்து, நம்முடைய விசுவாசத்தை உறுதிப்படுத்திக் கொள்ளும்படியாக நாம் செயல்பட வேண்டியது மிக அவசியம்.